ddrg/super_eurlex huggingface dataset:
2000/669/EY: Komission päätös, tehty 18 päivänä lokakuuta 2000, elintarvikkeita koskevien kysymysten tieteellisessä tutkimisessa toteutettavaan jäsenvaltioiden yhteistyöhön liittyvästä luettelosta ja suoritettavien tehtävien jakamisesta tehdyn päätöksen 94/652/EY muuttamisesta (tiedoksiannettu numerolla K(2000) 3034) (ETA:n kannalta merkityksellinen teksti)



Virallinen lehti nro L 279 , 01/11/2000 s. 0049 - 0051



Komission päätös, tehty 18 päivänä lokakuuta 2000, elintarvikkeita koskevien kysymysten tieteellisessä tutkimisessa toteutettavaan jäsenvaltioiden yhteistyöhön liittyvästä luettelosta ja suoritettavien tehtävien jakamisesta tehdyn päätöksen 94/652/EY muuttamisesta (tiedoksiannettu numerolla K(2000) 3034) (ETA:n kannalta merkityksellinen teksti) (2000/669/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon jäsenvaltioiden avusta komissiolle ja näiden yhteistyöstä elintarvikkeita koskevien kysymysten tieteellisessä tutkimisessa 25 päivänä helmikuuta 1993 annetun neuvoston direktiivin 93/5/ETY(1), ja erityisesti sen 3 artiklan, sekä katsoo seuraavaa: (1) Komission päätöksessä 94/458/EY(2) määritellään säännöt yhteistyön hallinnollisesta johdosta elintarvikkeita koskevien kysymysten tieteellisessä tutkimisessa. (2) Komission päätöksessä 94/652/EY(3) vahvistetaan elintarvikkeita koskevien kysymysten tieteellisessä tutkimisessa toteutettavaan jäsenvaltioiden yhteistyöhön liittyvä tehtäväluettelo ja kyseisten tehtävien jako. Direktiivin 93/5/ETY 3 artiklassa säädetään, että tehtäväluettelo ja tehtävänjako on päivitettävä vähintään puolivuosittain. (3) Tehtäväluettelo olisi laadittava ja päivitettävä ottaen huomioon kansanterveyden suojelun tarve yhteisössä ja yhteisön elintarvikealan lainsäädännön vaatimukset. (4) Tehtävät olisi jaettava jäsenvaltioissa ja erityisesti tieteelliseen yhteistyöhön osallistuvissa tutkimuslaitoksissa käytettävissä olevan tieteellisen asiantuntemuksen ja käytettävissä olevien voimavarojen mukaisesti. (5) Tässä päätöksessä säädetyt toimenpiteet ovat pysyvän elintarvikekomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan elintarvikkeita koskevien kysymysten tieteellisessä tutkimisessa toteutettavaan jäsenvaltioiden yhteistyöhön liittyvästä luettelosta ja suoritettavien tehtävien jakamisesta tehdyn päätöksen 94/652/EY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 18 päivänä lokakuuta 2000. Komission puolesta David Byrne Komission jäsen (1) EYVL L 52, 4.3.1993, s. 18. (2) EYVL L 189, 23.7.1994, s. 84. (3) EYVL L 253, 29.9.1994, s. 29. LIITE Luettelo tehtävistä, jotka jäsenvaltioiden on suoritettava elintarvikkeita koskevien kysymysten tieteellisessä tutkimisessa toteutettavassa yhteistyössä >TAULUKON PAIKKA>
2000/658/EY: Neuvoston päätös, tehty 28 päivänä syyskuuta 2000, Euroopan yhteisön ja sen jäsenvaltioiden sekä Meksikon yhdysvaltojen taloudellista kumppanuutta, poliittista yhteensovittamista sekä yhteistyötä koskevan sopimuksen tekemisestä



Virallinen lehti nro L 276 , 28/10/2000 s. 0044 - 0044



Neuvoston päätös, tehty 28 päivänä syyskuuta 2000, Euroopan yhteisön ja sen jäsenvaltioiden sekä Meksikon yhdysvaltojen taloudellista kumppanuutta, poliittista yhteensovittamista sekä yhteistyötä koskevan sopimuksen tekemisestä (2000/658/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 44 artiklan 2 kohdan, 47 ja 55 artiklan, 57 artiklan 2 kohdan, 71 artiklan, 80 artiklan 2 kohdan, 133 ja 181 artiklan yhdessä sen 300 artiklan 2 kohdan toisen virkkeen ja 300 artiklan 3 kohdan toisen alakohdan kanssa, ottaa huomioon komission ehdotuksen(1), ottaa huomioon Euroopan parlamentin puoltavan lausunnon(2), sekä katsoo seuraavaa: Euroopan yhteisön ja sen jäsenvaltioiden sekä Meksikon yhdysvaltojen taloudellista kumppanuutta, poliittista yhteensovittamista sekä yhteistyötä koskeva sopimus, joka on allekirjoitettu Brysselissä 8 päivänä joulukuuta 1997, olisi hyväksyttävä, ON PÄÄTTÄNYT SEURAAVAA: 1 artikla Hyväksytään Euroopan yhteisön puolesta Euroopan yhteisön ja sen jäsenvaltioiden sekä Meksikon yhdysvaltojen taloudellista kumppanuutta, poliittista yhteensovittamista sekä yhteistyötä koskeva sopimus sekä siihen liittyvät yhteisön yksipuolisesti tai yhdessä toisen osapuolen kanssa antamat julistukset. Ensimmäisessä kohdassa tarkoitettujen säädösten tekstit ovat tämän päätöksen liitteenä. 2 artikla Neuvoston puheenjohtaja antaa yhteisön puolesta sopimuksen 60 artiklassa tarkoitetun ilmoituksen. 3 artikla 1. Sopimuksella perustetussa yhteisneuvostossa ja sekakomiteassa esitettävän yhteisön kannan vahvistaa neuvosto komission ehdotuksesta perustamissopimuksen asiaa koskevien määräysten mukaisesti. 2. Neuvoston puheenjohtaja toimii sopimuksen 46 artiklan mukaisesti yhteisneuvoston puheenjohtajana ja esittää siellä yhteisön kannan. Komission edustaja toimii sopimuksen 48 artiklan mukaisesti sekakomitean puheenjohtajana ja esittää siellä yhteisön kannan. Tehty Brysselissä 28 päivänä syyskuuta 2000. Neuvoston puolesta Puheenjohtaja D. Vaillant (1) EYVL C 350, 19.11.1997, s. 6. (2) EYVL C 279, 6.5.1999, s. 404.
2000/671/EY: Komission päätös, tehty 31 päivänä lokakuuta 2000, eräistä lampaiden bluetongue-taudin vastaisista suojatoimenpiteistä Korsikassa Ranskassa (tiedoksiannettu numerolla K(2000) 3272) (ETA:n kannalta merkityksellinen teksti)



Virallinen lehti nro L 279 , 01/11/2000 s. 0062 - 0062



Komission päätös, tehty 31 päivänä lokakuuta 2000, eräistä lampaiden bluetongue-taudin vastaisista suojatoimenpiteistä Korsikassa Ranskassa (tiedoksiannettu numerolla K(2000) 3272) (ETA:n kannalta merkityksellinen teksti) (2000/671/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan 3 kohdan, sekä katsoo seuraavaa: (1) Ranskan viranomaiset ilmoittivat komissiolle 27 päivänä lokakuuta 2000, että Korsikassa on esiintynyt bluetongue-tautia. (2) Taudin leviämisen estämiseksi Ranskan viranomaiset ovat kieltäneet bluetongue-taudille alttiisiin eläinlajeihin kuuluvien eläinten sekä niiden siemennesteen, munasolujen ja alkioiden viemisen Korsikan alueelle. (3) Bluetongue-tauti mainitaan maailman eläintautijärjestön (OIE) A-luettelossa. Sen leviäminen olisi erittäin vaarallista yhteisölle ja saattaisi vaikuttaa kansainväliseen kauppaan. (4) Selkeyden ja avoimuuden vuoksi yhteisössä suositellaan toteutettavaksi toimenpiteitä, joilla pyritään estämään taudin leviäminen ja ennen kaikkea bluetongue-taudille alttiisiin eläinlajeihin kuuluvien eläinten sekä niiden simennesteen, munasolujen ja alkioiden vieminen Korsikasta. Näissä toimenpiteissä on otettava huomioon Ranskan viranomaisten ja toteuttamat toimet. (5) Ennen pysyvän eläinlääkintäkomitean kokoontumista komission olisi toteutettava bluetongue-taudille alttiisiin eläinlajeihin kuuluvien elävien eläinten vientiä Korsikasta koskevat väliaikaiset suojatoimenpiteet yhteistyössä kyseessä olevan jäsenvaltion kanssa, ON TEHNYT TÄMÄN PÄÄTÖKSEN: 1 artikla Ranskan on kiellettävä bluetongue-taudille alttiisiin eläinlajeihin kuuluvien elävien eläinten sekä niiden siemennesteen, munasolujen ja alkioiden vienti Korsikasta. 2 artikla Jäsenvaltioiden on muutettava kauppaan soveltamansa toimenpiteet tämän päätöksen mukaisiksi, ja niiden on ilmoitettava siitä komissiolle viipymättä. 3 artikla Tätä päätöstä tarkastellaan uudelleen tilanteen kehitys ja Ranskan viranomaisten tekemät tarkastukset ja tutkimukset huomioon ottaen. Tätä päätöstä tarkastellaan uudelleen pysyvässä eläinlääkintäkomiteassa 7 päivänä marraskuuta 2000. 4 artikla Tämä päätös on osoitettu kaikille jäsenvaltioille. Tehty Brysselissä 31 päivänä lokakuuta 2000. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49.
2000/640/EY: Komission päätös, tehty 13 päivänä lokakuuta 2000, yhteisön rahoitukseen oikeutettuja eläintautien hävittämis- ja valvontaohjelmia ja zoonoosien torjuntaan tarkoitettuja tarkastusohjelmia koskevista luetteloista vuodeksi 2001 (tiedoksiannettu numerolla K(2000) 3036)



Virallinen lehti nro L 269 , 21/10/2000 s. 0056 - 0058



Komission päätös, tehty 13 päivänä lokakuuta 2000, yhteisön rahoitukseen oikeutettuja eläintautien hävittämis- ja valvontaohjelmia ja zoonoosien torjuntaan tarkoitettuja tarkastusohjelmia koskevista luetteloista vuodeksi 2001 (tiedoksiannettu numerolla K(2000) 3036) (2000/640/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna päätöksellä 94/370/EY(2), ja erityisesti sen 24 artiklan 5 kohdan ja 32 artiklan, sekä katsoo seuraavaa: (1) Vahvistettaessa luetteloa yhteisön rahoitukseen oikeutetuista eläintautien hävittämis- ja valvontaohjelmista vuodeksi 2001 sekä kunkin ohjelman rahoituksen ehdotettua osuutta ja määrää on otettava huomioon kustakin ohjelmasta yhteisölle aiheutuva etu ja saatavilla olevien määrärahojen määrä. (2) Vahvistettaessa luetteloa yhteisön rahoitukseen oikeutetuista zoonoosien torjuntaan tarkoitetuista tarkastusohjelmista vuodeksi 2001 sekä kunkin ohjelman rahoituksen ehdotettua osuutta ja määrää, on otettava huomioon kustakin ohjelmasta yhteisölle aiheutuva etu ja saatavilla olevien määrärahojen määrä. (3) Komissio on tarkastellut jokaista jäsenvaltioiden esittämää ohjelmaa sekä eläinlääkinnälliseltä että taloudelliselta kannalta. (4) Tässä päätöksessä esitetyssä luettelossa olevat ohjelmat on hyväksyttävä yksitellen myöhemmin. (5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Tämän päätöksen liitteessä I luetellut eläintautien hävittämis- ja valvontaohjelmat ovat oikeutettuja yhteisön rahoitukseen vuonna 2001. 2. Yhteisön rahoituksen ehdotettu osuus ja määrä kunkin 1 kohdassa tarkoitetun ohjelman osalta esitetään liitteessä I. 2 artikla 1. Tämän päätöksen liitteessä II luetellut zoonoosien torjuntaan tarkoitetut tarkastusohjelmat ovat oikeutettuja yhteisön rahoitukseen vuonna 2001. 2. Yhteisön rahoituksen ehdotettu osuus ja määrä kunkin 1 kohdassa tarkoitetun ohjelman osalta esitetään liitteessä II. 3 artikla Tämä päätös on osoitettu kaikille jäsenvaltioille. Tehty Brysselissä 13 päivänä lokakuuta 2000. Komission puolesta David Byrne Komission jäsen (1) EYVL L 224, 18.8.1990, s. 19. (2) EYVL L 168, 2.7.1994, s. 31. LIITE I LUETTELO ELÄINTAUTIEN HÄVITTÄMIS- JA TORJUNTAOHJELMISTA Yhteisön rahoituksen ehdotettu osuus ja määrä >TAULUKON PAIKKA> LIITE II LUETTELO ZOONOOSIEN TORJUNTAAN TARKOITETUISTA TARKASTUSOHJELMISTA Yhteisön rahoituksen ehdotettu osuus ja määrä >TAULUKON PAIKKA>
2000/632/EY: Komission päätös, tehty 16 päivänä lokakuuta 2000, yhteisön täydentävästä taloudellisesta tuesta klassisen sikaruton hävittämistoimiin Belgiassa vuosina 1997 ja 1998 (tiedoksiannettu numerolla K(2000) 3011) (ETA:n kannalta merkityksellinen teksti)



Virallinen lehti nro L 267 , 20/10/2000 s. 0062 - 0062



Komission päätös, tehty 16 päivänä lokakuuta 2000, yhteisön täydentävästä taloudellisesta tuesta klassisen sikaruton hävittämistoimiin Belgiassa vuosina 1997 ja 1998 (tiedoksiannettu numerolla K(2000) 3011) (Ainoastaan hollannin- ja ranskankieliset tekstit ovat todistusvoimaiset) (ETA:n kannalta merkityksellinen teksti) (2000/632/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna asetuksella (EY) N:o 1258/1999(2), ja erityisesti sen 3 artiklan 3 ja 5 kohdan sekä 6 artiklan, sekä katsoo seuraavaa: (1) Klassisen sikaruton tautipesäkkeitä on esiintynyt Belgiassa heinäkuussa 1997. Tämän taudin esiintyminen aiheuttaa vakavan vaaran yhteisön sikakarjalle, ja edistääkseen taudin mahdollisimman nopeaa hävittämistä yhteisö voi osallistua jäsenvaltioille aiheutuvien tukikelpoisten menojen rahoittamiseen. (2) Belgia esitti 3 päivänä kesäkuuta 1998 korvauspyynnön kaikista sen alueella vuosina 1997 ja 1998 aiheutuneista menoista ja toimitti täydentäviä tietoja 18 päivänä tammikuuta 2000. (3) Komissio on tehnyt päätökset 98/61/EY(3) ja 98/674/EY(4) yhteisön taloudellisesta tuesta klassisen sikaruton hävittämiseksi sekä päätöksen 1999/20/EY(5) klassisen sikaruton ehkäisemisestä. Näiden päätösten perusteella on ollut mahdollista maksaa kolme erää yhteensä 3,15 miljoonan euron suuruisena ennakkona. (4) Olisi aiheellista vahvistaa nyt yhteisön taloudellisen tuen viimeisen erän määrä. (5) Komissio on varmistanut, että kaikkia yhteisön eläinlääkintäalan sääntöjä on sovellettu ja kaikkia yhteisön taloudellisen tuen ehtoja on noudatettu. (6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Belgia voi saada neljännen ja viimeisen, enintään 365000 euron suuruisen erän yhteisön taloudellisena tukena klassisen sikaruton tautipesäkkeiden torjuntatoimenpiteistä vuosina 1997 ja 1998 aiheutuneisiin tukikelpoisiin menoihin. 2 artikla Yhteisön taloudellisen tuen viimeinen erä maksetaan Belgialle heti tämän päätöksen tekemisen jälkeen. 3 artikla Tämä päätös on osoitettu Belgian kuningaskunnalle. Tehty Brysselissä 16 päivänä lokakuuta 2000. Komission puolesta David Byrne Komission jäsen (1) EYVL L 224, 18.8.1990, s. 19. (2) EYVL L 160, 26.6.1999, s. 103. (3) EYVL L 16, 21.1.1998, s. 39. (4) EYVL L 317, 26.11.1998, s. 41. (5) EYVL L 6, 12.1.1999, s. 22.
2000/635/EY: Neuvoston päätös, tehty 9 päivänä lokakuuta 2000, alueiden komitean ranskalaisen jäsenen nimeämisestä



Virallinen lehti nro L 269 , 21/10/2000 s. 0048 - 0048



Neuvoston päätös, tehty 9 päivänä lokakuuta 2000, alueiden komitean ranskalaisen jäsenen nimeämisestä (2000/635/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1), sekä katsoo, että alueiden komiteassa on vapautunut jäsenen paikka Dominique VLASTOn erottua, mikä on annettu neuvostolle tiedoksi 24 päivänä helmikuuta 2000, ottaa huomioon Ranskan hallituksen ehdotuksen, ON PÄÄTTÄNYT SEURAAVAA: Ainoa artikla Nimetään Jean-Pierre TESSEIRE alueiden komitean jäseneksi Dominique VLASTOn tilalle tämän jäljellä olevaksi toimikaudeksi eli 25 päivään tammikuuta 2002 saakka. Tehty Luxemburgissa 9 päivänä lokakuuta 2000. Neuvoston puolesta Puheenjohtaja H. Védrine (1) EYVL L 28, 4.2.1998, s. 19.
2000/636/EY: Neuvoston päätös, tehty 9 päivänä lokakuuta 2000, alueiden komitean espanjalaisen varajäsenen nimeämisestä



Virallinen lehti nro L 269 , 21/10/2000 s. 0049 - 0049



Neuvoston päätös, tehty 9 päivänä lokakuuta 2000, alueiden komitean espanjalaisen varajäsenen nimeämisestä (2000/636/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1), sekä katsoo, että alueiden komiteassa on vapautunut varajäsenen paikka Jaime HEVIA RUIZin erottua, mikä on annettu neuvostolle tiedoksi 18 päivänä syyskuuta 2000, ottaa huomioon Espanjan hallituksen ehdotuksen, ON PÄÄTTÄNYT SEURAAVAA: Ainoa artikla Nimetään Adela María BARRERO FLÓREZ alueiden komitean varajäseneksi Jaime HEVIA RUIZin tilalle tämän jäljellä olevaksi toimikaudeksi eli 25 päivään tammikuuta 2002 saakka. Tehty Luxemburgissa 9 päivänä lokakuuta 2000. Neuvoston puolesta Puheenjohtaja H. Védrine (1) EYVL L 28, 4.2.1998, s. 19.
Neuvoston päätös, tehty 7 päivänä marraskuuta 2000, Reinin suojelua koskevan yleissopimuksen tekemisestä yhteisön puolesta



Virallinen lehti nro L 289 , 16/11/2000 s. 0030 - 0030



Neuvoston päätös, tehty 7 päivänä marraskuuta 2000, Reinin suojelua koskevan yleissopimuksen tekemisestä yhteisön puolesta (2000/706/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 175 artiklan 1 kohdan sekä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo seuraavaa: (1) Yhteisö liittyi päätöksellä 77/586/ETY(2) Reinin suojelua kemialliselta pilaantumiselta koskevaan yleissopimukseen ja Bernissä 29 päivänä huhtikuuta 1963 allekirjoitetun Reinin suojelemista pilaantumiselta käsittelevästä kansainvälisestä komissiosta tehdyn sopimuksen lisäsopimukseen. (2) Reinin kansainvälisen komission koordinointiryhmän 25. kokouksessa rantavaltiot katsoivat, että on tarpeen tehdä uusi Reinin suojelua koskeva yleissopimus ja aloittaa neuvottelut tätä tarkoitusta varten. (3) Euroopan komissio osallistui näihin neuvotteluihin yhteisön puolesta neuvoston antamien neuvotteluohjeiden mukaisesti. Neuvottelut saatiin päätökseen tammikuussa 1998. (4) Neuvottelujen tulokset huomioon ottaen neuvosto päätti maaliskuussa 1999, että yhteisön olisi allekirjoitettava Reinin suojelua koskeva uusi yleissopimus edellyttäen, että yleissopimus tehdään, sekä antoi allekirjoitusvaltuutuksen yhteisön puolesta. Reinin suojelua koskeva uusi yleissopimus allekirjoitettiin 12 päivänä huhtikuuta 1999 Bernissä (Sveitsissä), ON PÄÄTTÄNYT SEURAAVAA: 1 artikla Hyväksytään yhteisön puolesta Reinin suojelua koskeva yleissopimus. Yleissopimuksen teksti on tämän päätöksen liitteenä. 2 artikla Neuvoston puheenjohtaja valtuutetaan nimeämään henkilö tai henkilöt, jolla tai joilla on oikeus antaa hyväksymisasiakirja talletettavaksi Sveitsin valaliiton hallitukselle yleissopimuksen 17 artiklan mukaisesti. Tehty Brysselissä 7 päivänä marraskuuta 2000. Neuvoston puolesta Puheenjohtaja D. Voynet (1) Lausunto annettu 17. toukokuuta 2000 (ei vielä julkaistu virallisessa lehdessä). (2) EYVL L 240, 19.9.1977, s. 35.
Neuvoston päätös, tehty 7 päivänä marraskuuta 2000, talous- ja sosiaalikomitean saksalaisen jäsenen nimeämisestä



Virallinen lehti nro L 288 , 15/11/2000 s. 0025 - 0025



Neuvoston päätös, tehty 7 päivänä marraskuuta 2000, talous- ja sosiaalikomitean saksalaisen jäsenen nimeämisestä (2000/701/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 258 artiklan, ottaa huomioon Euroopan atomienergiayhteisön perustamissopimuksen ja erityisesti sen 166 artiklan, ottaa huomioon talous- ja sosiaalikomitean jäsenten nimeämisestä 21 päivänä syyskuuta 1998 alkavaksi ja 20 päivänä syyskuuta 2002 päättyväksi toimikaudeksi 15 päivänä syyskuuta 1998 tehdyn neuvoston päätöksen(1), sekä katsoo, että edellä mainitussa komiteassa on vapautunut jäsenen paikka Michael Geuenichin erottua, mikä on annettu neuvostolle tiedoksi 23 päivänä kesäkuuta 2000, ottaa huomioon Saksan hallituksen esittämät ehdokkaat, sekä saatuaan Euroopan yhteisöjen komission lausunnon, ON PÄÄTTÄNYT SEURAAVAA: Ainoa artikla Nimetään Ulrich Freese talous- ja sosiaalikomitean jäseneksi Michael Geuenichin tilalle tämän jäljellä olevaksi toimikaudeksi eli 20 päivään syyskuuta 2002. Tehty Brysselissä 7 päivänä marraskuuta 2000. Neuvoston puolesta Puheenjohtaja D. Voynet (1) EYVL L 257, 19.9.1998, s. 37.
Neuvoston päätös, tehty 7 päivänä marraskuuta 2000, alueiden komitean luxemburgilaisen jäsenen ja kahden varajäsenen nimeämisestä



Virallinen lehti nro L 288 , 15/11/2000 s. 0027 - 0027



Neuvoston päätös, tehty 7 päivänä marraskuuta 2000, alueiden komitean luxemburgilaisen jäsenen ja kahden varajäsenen nimeämisestä (2000/703/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1), sekä katsoo, että alueiden komiteassa on vapautunut varsinaisen jäsenen paikka ja kaksi varajäsenen paikkaa varsinaisen jäsenen Willy Bourgin sekä varajäsen Paul-Henri Meyersin ja varajäsen François Biltgenin erottua, mikä on annettu neuvostolle tiedoksi 26 päivänä elokuuta ja 7 päivänä kesäkuuta 2000, ottaa huomioon Luxemburgin hallituksen ehdotuksen, ON PÄÄTTÄNYT SEURAAVAA: Ainoa artikla Nimetään alueiden komitean varsinaiseksi jäseneksi Paul-Henri Meyers Willy Bourgin tilalle sekä alueiden komitean varajäseniksi John Liber Paul-Henri Meyersin tilalle ja Jean-Marie Halsdorf François Biltgenin tilalle näiden jäljellä olevaksi toimikaudeksi eli 25 päivään tammikuuta 2002 saakka. Tehty Brysselissä 7 päivänä marraskuuta 2000. Neuvoston puolesta Puheenjohtaja L. Fabius (1) EYVL L 28, 4.2.1998, s. 19.
2000/695/EY: Komission päätös, tehty 31 päivänä lokakuuta 2000, eräistä Länsi-Niilin virustaudin saastuttamista Amerikan yhdysvaltojen osista tulevia hevoseläimiä koskevista suojatoimenpiteistä tehdyn päätöksen 2000/551/EY muuttamisesta (tiedoksiannettu numerolla K(2000) 3161) (ETA:n kannalta merkityksellinen teksti)



Virallinen lehti nro L 286 , 11/11/2000 s. 0042 - 0043



Komission päätös, tehty 31 päivänä lokakuuta 2000, eräistä Länsi-Niilin virustaudin saastuttamista Amerikan yhdysvaltojen osista tulevia hevoseläimiä koskevista suojatoimenpiteistä tehdyn päätöksen 2000/551/EY muuttamisesta (tiedoksiannettu numerolla K(2000) 3161) (ETA:n kannalta merkityksellinen teksti) (2000/695/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(1), sellaisena kuin se on viimeksi muutettuna direktiivillä 96/43/EY(2), ja erityisesti sen 18 artiklan 7 kohdan, sekä katsoo seuraavaa: (1) Eräissä Amerikan yhdysvaltojen osavaltioissa hevosissa on todettu Länsi-Niilin virustautia, ei-tarttuvaa vektorihyönteisten levittämää virustautia, johon liittyy enkefaliitin kliinisiä merkkejä. (2) Tämä tauti voi aiheuttaa vaaran ihmisille ja hevoseläimille. (3) Tämän vuoksi komissio teki 15 päivänä syyskuuta 2000 eräistä Länsi-Niilin virustaudin saastuttamista Amerikan yhdysvaltojen osista tulevia hevoseläimiä koskevista suojatoimenpiteistä päätöksen 2000/551/EY(3). (4) Toimenpiteiden mukauttamiseksi nykyiseen epidemiologiseen tilanteeseen ja koevaatimusten mukauttamiseksi viejämaassa käytettyyn tekniikkaan eräistä Amerikan yhdysvaltojen osista tulevia hevoseläimiä koskevista suojatoimenpiteistä tehty päätös 2000/551/EY on tarpeen muuttaa. (5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2000/551/EY liite II tämän päätöksen liitteellä. 2 artikla Jäsenvaltioiden on muutettava Amerikan yhdysvaltojen soveltamansa toimenpiteet tämän päätöksen mukaisiksi. Niiden on ilmoitettava niistä komissiolle. 3 artikla Tätä päätöstä sovelletaan 30 päivään marraskuuta 2000. 4 artikla Tämä päätös on osoitettu kaikille jäsenvaltioille. Tehty Brysselissä 31 päivänä lokakuuta 2000. Komission puolesta David Byrne Komission jäsen (1) EYVL L 268, 24.9.1991, s. 56. (2) EYVL L 162, 1.7.1996, s. 1. (3) EYVL L 234, 16.9.2000, s. 46. LIITE "LIITE II >PIC FILE= "L_2000286FI.004303.EPS">"